K O R R A L D U S

Haapsalu,		  31. jaanuar 2007 nr 70

Katastriüksuste Raudtee tn 32 ja Raudtee tn 38
piiride kinnitamine ja katastriüksustele
uute pindalade ja sihtotstarvete määramine

Läbi vaadanud OÜ Haapsalu Maamõõdubüroo poolt koostatud Haapsalus katastriüksuste Raudtee tn 32 ja Raudtee tn 38 katastriüksuste moodustamise toimikud, Haapsalu Linnavalitsus tuvastas, et nende katastriüksuste piiride mõõdistamisel on aluseks olnud Haapsalu Linnavalitsuse 12. septembri 2006 korraldus nr 686 “Krundipiiride muutmine (Raudtee tn 32 ja Raudtee tn 38)”. Olemasolevate katastriüksuste Raudtee tn 32, katastritunnus 18301:013:0500, maasihtotstarve on väikeelamumaa ja Raudtee tn 38, katastritunnus 18301:013:0780, maasihtotstarve on ärimaa ning maakatastriseaduse kohaselt jääb piiride muutmise tulemusel moodustuvate katastriüksuste Raudtee tn 32 sihtotstarbeks väikeelamumaa ja Raudtee tn 38 sihtotstarbeks ärimaa, nendel katastriüksustel paiknevate ehitiste kasutamise otstarbe alusel. Juhindudes maakatastriseaduse § 8, § 9 lg 4, § 16, asjaõigusseadusest, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Muuta katastriüksuste asukohaga Raudtee tn 32, Haapsalu (pindala 860 m2, katastritunnus 18301:013:0500, omanik Vallo Valge; kinnistu registriosa nr 285732; sihtotstarve 100% väikeelamumaa) ja asukohaga Raudtee tn 38, Haapsalu (pindala 4019 m2, katastritunnus 18301:013:0780, omanik Albert Tamme; kinnistu registriosa number 799332; sihtotstarve 100% ärimaa) piire vastavalt Raudtee tn 32 ja Raudtee tn 38 katastriüksuste mõõdistamistele.
2.	Kinnitada katastriüksuste Raudtee tn 32 ja Raudtee tn 38 plaanid katastriüksuste piiride muutmise kohta.
3.	Lugeda katastriüksuse Raudtee tn 32 uueks pindalaks 933 m2, sihtotstarve 100% väikeelamumaa (EE;0010), kitsendustaotlusi esitatud ei ole ja Raudtee tn 38 uueks pindalaks 3950 m2, sihtotstarve 100% ärimaa (Ä;0010), järgida asjaõigusseaduses sätestatud kitsendusi: kanalisatsioonitrass – asjaõigusseadus § 158.
4.	Korraldus teha teatavaks omanikele Vallo Valge’le (Raudtee tn 32, 90506 Haapsalu) ja Albert Tamme’le (Aiavilja 3-6, 90505 Haapsalu) korralduse koopia saatmisega posti teel, linnavalitsuse peamaakorraldajale (M Sein) koopia üleandmisega allkirja vastu.
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea				Erko Kalev
				Linnasekretär